སྒྲ་སོར་བཞག་གི་སྒྱུར་སྟངས་དེ་ལ་གནའ་སྔ་མོ་ནས་སྔགས་ཡིག་བཞིན་འབྲི་བ་དང་།སྔགས་ཡིག་བཞིན་མ་ཡིན་པར་བོད་ཡིག་གིས་སྒྲ་གང་ཉེ་འབྲི་བའི་སྲོལ་ཡོད་པ་བཞིན་ང་ཚོས་མུ་མཐུད་དེ་ལྟར་ཕྱིན་ན་ཡག་གི་རེད།དེ་མིན་རང་ཉིད་ཀྱིས་ལེགས་སྦྱར་དང་ཧིན་དི་ཤེས་པ་དེས་རྨང་བྱས།ཆོས་རྒྱལ་ཚོའི་སྐབས་ནས་སྒྲ་སོར་བཞག་ཚང་མ་སྔགས་ཡིག་བཞིན་འབྲི་དགོས་ཚུལ་གྱི་གཏན་འབེབས་མེད་བཞིན་དུ་ཡོད་ཤག་ཤག་གི་བཤད་པ་འདྲ་སྤེལ་ཏེ།རྒྱ་ཡིག་དང་དབྱིན་ཇི་སོགས་གང་ནས་བསྒྱུར་ཀྱང་སྔགས་ཡིག་འབྲི་སྟངས་རང་འབྲི་དགོས་རེད་ཟེར་ན།དངོས་ཡོད་ལག་ལེན་ནང་ལ་ཡོང་གི་མ་རེད།ཆོས་ཉིད་དང་འཚམས་པ་ཡང་མ་རེད།ཡིན་ནའང་བོད་ཡིག་གི་འབྲི་སྟངས་བཞིན་སྒྲ་གང་ཉེ་བྱས་བྲིས་པ་ཡིན་ན།དཀའ་ངལ་མེད་པ་མ་རེད།དཔེར་ན་འབྲི་རྒྱུ་ཡིན་ན་བྷ་དང་སྦ།རྦ་སོགས་དག་ཆ་མི་འདྲ་བ་མང་པོ་ཞིག་འབྲི་ཡི་འདུགབོད་ནང་ནས་བྲིས་ཡོང་བ་དེ་ལ་རྒྱ་ནག་རྒྱལ་ས་ལ་པི་ཅིང་དང་པེ་ཅིང་།པེ་ཅིན་སོགས་དག་ཆ་མ་འདྲ་བ་མང་པོ་ཡོང་གི་འདུགདེ་ཚོ་གཅིག་གྱུར་ཡོང་ཐབས་ལ་བསམ་བློ་བཏང་དགོས་རེད།།།